stanford-oval/wikipedia huggingface dataset:
ชูพล ศรีเวียง
ประวัติ

ชูพล ศรีเวียง เกิดที่กรุงเทพมหานคร เข้าเรียนอนุบาลและประถมศึกษาที่โรงเรียนอนุบาลสามเสนฯ ศึกษาต่อที่โรงเรียนสวนกุหลาบวิทยาลัย และระดับอุดมศึกษาที่คณะมนุษยศาสตร์ เอกศิลปะ มหาวิทยาลัยศรีนครินทรวิโรฒ ประสานมิตร (คณะศิลปกรรมศาสตร์ ในปัจจุบัน)
ช่วงที่เป็นนิสิตชั้นปีที่ 1 มศว.ประสานมิตร เข้าร่วมทำกิจกรรมกับคณะละครเวทีกลุ่ม "ช่อมะกอก" แสดงนำในละครแนว Absurd เรื่อง "ตากอากาศกลางสนามรบ" ที่ดัดแปลงจากบทละคร “Picnic on the Battlefield” ของ Fernando Arrabal
ระหว่างศึกษาในชั้นปีที่ 4 เข้าร่วมงานกับบริษัทผลิตรายการโทรทัศน์ในตำแหน่งคนเขียนบท ก่อนเป็นผู้ควบคุมการผลิตสารคดีสั้น 3 นาทีชื่อ “เมืองไทยก้าวไกล” ทางช่อง 9 อ.ส.ม.ท. รายการส่งเสริมการประกอบอุตสาหกรรมของไทย และเป็นครีเอทีฟและโปรดิวเซอร์ผลิตรายการโทรทัศน์ครึ่งชั่วโมงชื่อ "Top Ten" นอกจากนั้นยังเป็นผู้แต่งเพลงไตเติ้ลประจำรายการ
เริ่มทำงานในวงการโฆษณาโดยอาศัยประสบการณ์จากสมัยเป็นนิสิตชั้นปีที่ 2 จากการอบรมครีเอทีฟเวิร์คช้อปรุ่นที่ 4 ของสมาคมผู้กำกับศิลป์บางกอก Bangkok Art Directors Association (BAD)
ช่วงยุคตั้งแต่ปีพ.ศ. 2537 ที่ผู้เสพดนตรีเริ่มมองหาดนตรีนอกเหนือจากกระแสหลัก จากสังกัดดนตรีอิสระ (Independent Music Label) ที่ให้โอกาสกลุ่มดนตรีหน้าใหม่ที่ผลิตงานเอง ชูพลจึงก่อตั้งวง “วิเศษนิยม” โดยมีสมาชิกคือณัฐวุฒิ ปรียวนิตย์ และกังวาน คุณทรัพย์ ซึ่งนำมาจากชื่อยาสีฟันสมัยเก่าและมีนัยยะถึงกลุ่ม "ผู้นิยมความวิเศษ" ในแนวทางดนตรีที่ได้รับอิทธิพลจากวง The Beatles และกลุ่มดนตรีป็อปจากฝั่งอังกฤษ ก่อนออก E.P. ชุด Bakery Samplers พร้อมกับ Silly Fools และ Stone Soul ในปีพ.ศ. 2539 กับเบเกอรี่มิวสิค
ปีพ.ศ. 2544 มีผลงานการแต่งคำร้องเพลง "สาวน้อย" ให้กับศิลปิน Bonus ในอัลบั้ม “Smallroom 2 - song from the audience” ของสมอลล์รูม
ดีเจ ยุทธนา บุญอ้อม (ป๋าเต็ด) ผู้บริหารสถานีวิทยุ Fat Radio FM104.5 (ในสมัยนั้น) จัดงานแฟตเฟสติวัล Fat Music Festival เป็นปีแรกและได้เชิญ "วิเศษนิยม" เข้าร่วม ทางวงจึงผลิตผลงานเฉพาะกิจ E.P. ชุด "คอลเล็คเตอร์ส อิดิฌั่น" เพื่อจำหน่ายในงานนี้โดยเฉพาะ และยังเข้าร่วมกิจกรรมกับ Fat อีกครั้งในโครงการ Perspectives#1 ปีพ.ศ. 2545 โดยนำเพลง "เพื่อนกัน" ของ "เบิร์ดกับฮาร์ท" มาเรียบเรียงใหม่
ปีพ.ศ. 2545 อัลบั้ม "นิว วิเศษนิยม" ออกวางจำหน่ายโดย Free-i ของพรเดชา สุขารมณ์ หรือแจ๊ค สุขารมณ์
ชูพลเป็นผู้อำนวยการฝ่ายสร้างสรรค์ของ Lowe Activation บริษัทตัวแทนโฆษณาต่างชาติ เป็นตำแหน่งสุดท้ายในวงการโฆษณาก่อนจะออกมาทำงานอิสระ
ผลงาน

แสดงนำในละครเวทีเรื่อง "ตากอากาศกลางสนามรบ" ของคณะละครเวทีกลุ่ม "ช่อมะกอก" (พ.ศ. 2531)
ควบคุมการผลิต-เขียนบทรายการโทรทัศน์ "เมืองไทยก้าวไกล" และ "Top Ten” (พ.ศ. 2533)
แต่งคำร้อง-ทำนอง เพลงประจำรายการ Top Ten
E.P. Bakery Samplers (พ.ศ. 2539)
แต่งคำร้องเพลง "สาวน้อย" ของศิลปิน Bonus อัลบั้ม “Smallroom 2 - song from the audience” (พ.ศ. 2544)
E.P. วิเศษนิยม "คอลเล็คเตอร์ส อิดิฌั่น” (พ.ศ. 2544)
Cover เพลง "เพื่อนกัน" ของศิลปิน "เบิร์ดกับฮาร์ท" อัลบั้ม "Perspectives#1" (พ.ศ. 2545)
อัลบั้ม "นิว วิเศษนิยม” จัดจำหน่ายโดย Free-i (พ.ศ. 2545)
อัลบั้มรวมเพลง Fat Code 3 "ปล่อยให้ฉันฉ่ำใจ (live)" (พ.ศ. 2549)
ซิมจอง

| ซิมจอง> ข้อมูลส่วนบุคคล |
| --- | --- |
เกิด: 25 กันยายน ค.ศ. 1471 โชซอน 한성부
เสียชีวิต: 3 ธันวาคม ค.ศ. 1531 โชซอน 평안북도 강서
เชื้อชาติ: 조선
ศาสนา: ลัทธิขงจื๊อ(성리학)
บุตร: 형 심원, 형 심형, 동생 심의, 손자 심수경
ชื่อเล่น: 자는 정지(貞之), 호는 소요정(逍遙亭), 시호는 문정(文靖)

ซิมจอง (심정;1471-1531) มีฉายาว่า ฮาชอง เป็นขุนนาง, กวีและนักคิดในสมัย ราชวงศ์โชซอน
การทำงาน

ซิมจองเกิดเมื่อปี ค.ศ. 1471 เริ่มรับราชการในรัชสมัย พระเจ้ายอนซัน และเริ่มมีบทบาทในคราวโค่นราชบัลลังก์ พระเจ้ายอนซัน โดยเป็นขุนนางในสายของ ปาร์ควอนจง ผู้นำรัฐประหารเช่นเดียวกับ นัมคุน ต่อมาได้เป็นเจ้ากรมราชฑัณฑ์หลังจากนัมคุน เพื่อนสนิทซึ่งเป็นมหาเสนาบดี ถึงแก่กรรมในปี ค.ศ. 1527 ซิมจองจึงได้รักษาการในตำแหน่งมหาเสนาบดี
ซิมจองถูกประหารชีวิตเมื่อเดือนธันวาคม ค.ศ. 1531 ขณะอายุได้ 60 ปีจากการที่ถูก คิมอันโล กราบทูลว่าซิมจองได้รับสินบนจากพ่อค้าและขุนนาง
ซีซีทีวี 22

ซีซีทีวี 22 (จีน: 中国中央电视台高清综合频道) เป็นช่องใน สถานีวิทยุโทรทัศน์กลางแห่งประเทศจีน ที่ออกอากาศด้วยระบบ HD โดยออกอากาศครั้งแรกเมื่อ พ.ศ. 2551 นำเสนอรายการสารคดี ละครโทรทัศน์ และได้ทำการถ่ายทอดรายการสำคัญ ๆ ได้แก่ โอลิมปิกฤดูร้อน 2008 พาราลิมปิกเกมส์ 2008 กีฬาแห่งชาติครั้งที่ 11 ที่ซานตง เอเชียนเกมส์ 2010 และ เอเชียนพาราเกมส์ 2010 ปัจจุบันได้ยุติการออกอากาศแล้ว โดยมีช่องซีซีทีวี 5+ มาแทนที่ เมื่อวันที่ 18 สิงหาคม พ.ศ. 2556
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
คาวทอง

| คาวทอง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Piperales
วงศ์:: Saururaceae
สกุล:: Houttuynia Thunb.
สปีชีส์:: H.  cordata
ชื่อทวินาม
Houttuynia cordata Thunb.

ผักคาวทองหรือผักพลูคาว เป็น พืชล้มลุกอายุหลายปี สูง 15-30 ซม. ลำต้นกลม สีเขียว รากแตกออกตามข้อ มีกลิ่นคาวทั้งต้น ใบ เป็นใบเดี่ยว ออกเรียงสลับ รูปหัวใจ กว้าง 4-6 ซม. ยาว 6-10 ซม. ปลายใบเรียวแหลม โคนใบเว้ารูปหัวใจ ขอบใบเรียบ แผ่นใบเรียบ สีเขียว ด้านบนของใบเป็นสีเขียวเข้ม ด้านล่างออกสีม่วง ก้านใบยาวและโคนเป็นกาบหุ้มลำต้น ดอก ออกเป็นช่อที่ปลายยอด มีใบประดับสีขาว 4 ใบ ที่โคนช่อดอก ปลายมน ดอกเล็กจำนวนมาก สีขาวยออกเหลือง ผล เป็นผลแห้ง แตกออกได้ เมล็ดรี
คาวทองเป็นยาสมุนไพรทั้งต้น เก็บในฤดูร้อน และฤดูหนาว ถอนทั้งต้นและราก ล้างให้สะอาด ตากแห้งเก็บไว้ใช้ ช่อดอก ดอกย่อย ช่อดอกแก่ ผล เมล็ด
ผักคาวทองชื่อพื้นเมืองอื่นๆอีกได้แก่: คาวตอง (ลำปาง,อุดร) คาวทอง (มุกดาหาร,อุตรดิตถ์) ผักก้านตอง (แม่ฮ่องสอน) ผักเข้าตอง,ผักคาวตอง ผักคาวปลา (ภาคเหนือ) พลูคาว (ภาคกลาง) กระจายพันธุ์ในอินโดจีน, จีน, ประเทศไทยพบตามที่ชื้นแฉะริมน้ำทางภาคเหนือหรือปลูกไว้เป็นยาหรืออาหาร
การใช้ประโยชน์

ทั้งต้น รสฉุน เย็นจัด ขับปัสสาวะ แก้บวมน้ำ ฝีบวมอักเสบ ปอดอักเสบ หลอดลมอักเสบ ไอ บิด โรคติดเชื้อทางเดินปัสสาวะ หูชั้นกลางอักเสบ และริดสีดวงทวาร ถ้ารับประทานมากเกินไปจะทำให้หายใจสั้นและถี่ อาจเป็นอันตรายได้
ต้นสด ใช้ภายนอก พอกฝี บวมอักเสบ บาดแผล โรคผิวหนัง ดากออก งูพิษกัด และช่วยทำให้กระดูกเชื่อมติดกันเร็วขึ้น
ใบสด ผิงไฟพอนิ่ม ใช้พอกเนื้องอกต่างๆ ใบสดใช้ป้องกันปลาเน่าเสีย ต้มน้ำรดต้นฝ้าย ข้าวสาลี และข้าว ป้องกันพืชเป็นโรคเหี่ยวเฉาตาย พืชนี้ใช้รับประทานเป็นยาระบาย ขับพยาธิ แก้ไข้ อาหารไม่ย่อย ท้องเสีย ออกหัด
ดอก ใช้ขับทารกที่ตายในท้อง
ใช้พืชนี้ต้มรับประทานติดต่อกันเป็นประจำ แก้โรคน้ำกัดเท้า อาจรับประทานน้ำต้มจากพืชอย่างเดียวหรือผสมวิตามินเอและวิตามินรวมด้วย ได้มีการขอจดทะเบียนสิทธิบัตรตำรับยานี้ นอกจากนี้มีผู้ขอจดทะเบียนสิทธิบัตรเครื่องสำอางโดยใช้น้ำมันจากผักคาวทองเป็นครีม ทาแก้ผิวหนังหยาบกร้าน และใช้ป้องกันผิวหนังแตกเป็นร่อง
ในเนปาลใช้ลำต้นใต้ดิน ในตำรับยาที่เกี่ยวกับโรคของสตรี ใช้ทั้งต้นเป็นยาช่วยย่อย บรรเทาอาการอักเสบ และขับระดู ใบใช้ในการรักษาโรคผิวหนัง แก้บิด และริดสีดวงทวาร ในตำรายาจีนเรียกอวี่ซิงเฉ่า (ภาษาจีนกลาง) หรือ ฮื่อแชเฉ่า (ภาษาจีนแต้จิ๋ว) ลำต้นใช้เป็นยาช่วยเพิ่มภูมิต้านทานให้แก่ร่างกาย ช่วยต้านแบคทีเรีย
การใช้ประโยชน์ > ปริมาณที่ใช้

ทั้งต้น แห้ง 15-30 กรัม (สด 30-60 กรัม) ต้มน้ำดื่ม ก่อนต้มให้แช่น้ำไว้สัก 1-3 นาที ต้มให้เดือดประมาณ 5 นาที (ถ้าใช้ร่วมกับยาอื่น ให้ต้มยาอื่นให้เดือดก่อนจึงใส่ยานี้ต้มให้เดือด ดื่ม) ใช้สด ตำคั้นเอาน้ำดื่ม ใช้ภายนอก ต้มเอาน้ำชะล้างหรือตำพอก
การใช้ประโยชน์ > สารเคมีที่พบ

พบทั้งต้น มีโปแตสเซียมคลอไรด์ โปแตสเซียมซัลเฟต และ cordarine
ในญี่ปุ่น : มีน้ำมันระเหย 0.0049% ประกอบด้วยสารมีฤทธิ์ฆ่าเชื้อคือ Decanoylacetaldehyde และยังมี methyl - n - nonylketone, myrcene, lauric alldehyde, capric aldehyde, capric acid
ในจีน: มีน้ำมันระเหย ประกอบด้วย Decanoylacetaldehyde dodecanaldehlyde, 2-undecanone, caryophyllene α -pinene, camphene, myrcene, d-limonene, linalool และ bornyl acetate
ดอกและใบ สารพวก flavone ประกอบด้วย Quercirin, Isoquercitrin, quercetin, reynoutrin และ hyperin
ราก มีน้ำมันหอมระเหย ที่ประกอบด้วย decanoyl acetaldehyde.
การใช้ประโยชน์ > อาหาร

ในอินเดียใช้ทั้งใบหรือทั้งต้นเป็นผักต้มกิน
การนำสารเคมีในผักคาวทองไปประยุกต์ใช้

จากผลงานวิจัยของทีมงานของอาจารย์คณะแพทย์ ที่ม.เชียงใหม่ และม.ขอนแก่น พบว่าสารพฤกษเคมีที่อยู่ในคาวทอง ช่วยกำหนดระบบนิเวศวิทยาในขบวนการหมักแบบชีวภาพ ทำให้ได้จุลินทรีย์ที่เป็นประโยชน์หรือโพรไบโอติกส์ที่ช่วยปรับสมดุลของร่างกายกลุ่มแลคโตบาซิลลัสหรือยีสต์ ที่มีโครงสร้างผนังเซลล์เป็นน้ำตาลเชิงซ้อนชนิดเบต้ากลูแคนซึ่งสามารถกระตุ้นไขกระดูกให้ผลิตเซลล์ต้นกำเนิดได้ การทดสอบในห้องปฏิบัติการพบว่า โพลีนิวคลิโอไทด์จากแลคโตบาซิลลัสสามารถกระตุ้นภูมิคุ้มกันในสัตว์ทดลอง(หนู)ได้ใน 10 วัน พลาสมาของหนูทดลองดังกล่าวสามารถฆ่าเชื้อก่อโรคได้หลายชนิดเช่น  Burkholderia pseudomallei, Shigella flexneri, Salmonella group B, Staphylococcus aureus และ Group A streptococci ได้ดีมาก ผลของการทดทองในผู้ติดเชื้อ HIV ก็สามารถทำให้คุณภาพชีวิตผู้ป่วยดีขึ้นกว่าเดิม นอกจากนี้ยังสามารถใช้คาวทองที่ผ่านกรรมวิธีการหมักแบบชีวภาพ ควบคู่กับการรักษาทางการแพทย์เช่นเคมีบำบัด หรือการฉายรังสี จะช่วยให้ผู้ป่วยมีอาการแพ้น้อย อาเจียน ผมร่วงหรืออ่อนเพลียน้อยลง การที่สมุนไพรคาวทองกำหนดการเกิดขึ้นของสารเบต้ากลูแคนในขบวนการหมัก ทำให้ได้สมุนไพรที่มีคุณสมบัติบำรุงสุขภาพองค์รวมดีกว่าใช้สมุนไพรคาวทองแบบธรรมชาติเดิมแท้ โดยเฉพาะอย่างยิ่งการกระตุ้นเซลล์ต้นกำเนิดให้ออกมาไหลเวียนในกระแสเลือดมากขึ้น จึงช่วยให้ร่างกายอ่อนวัยและฟื้นคืนจากโรคเสื่อมของเนื้อเยื่อต่างๆได้
ในประเทศจีนมีการใช้พลูคาวเป็นส่วนผสมตำรับยาต้าน Influenza virus เป็นส่วนผสมในตำรับยาที่ใช้ในการป้องกันและรักษาอาการของโรคที่เกิดจากไวรัสในไก่ โดยใช้ผสมในอาหารหรือน้ำดื่มที่ใช้เลี้ยงไก่ นอกจากนี้ยังเป็นส่วนผสมในตำรับยารับประทานสำหรับลดไข้ รักษาโรคหลอดลมอักเสบชนิดเฉียบพลันและชนิดเรื้อรัง เป็นส่วนประกอบในตำรับยาใช้รักษาการติดเชื้อเฉียบพลัน หวัด ไข้หวัดใหญ่และการติดเชื้อทางเดินหายใจ เป็นส่วนผสมในตำรับยาที่เป็นน้ำยาข้นใช้ทารักษาโรคหวัด ไข้หวัดใหญ่ คางทูม ต่อมทอนซิลอักเสบ และปอดอักเสบในเด็ก
ล่าสุดได้มีการศึกษาคุณสมบัติของพลูคาว ของกรมวิทยาศาสตร์การแพทย์ กระทรวงสาธารณสุข คณะแพทยศาสตร์ จุฬาลงกรณ์มหาวิทยาลัย และมหาวิทยาลัยมหิดล ว่าสามารถนำมาพัฒนาเป็นยาต้านไวรัสของโรคไข้หวัดใหญ่สายพันธุ์ใหม่ 2009 หรือไข้หวัดใหญ่สายพันธุ์ H1N1 ได้หรือไม่ เชื่อว่าจะสามารถต้านเชื้อไวรัสชนิดอื่นๆ ได้เช่นกัน โดยเฉพาะเชื้อ HIV
การประยุกต์ใช้ทางด้านการแพทย์

โรคทางเดินหายใจอักเสบ
โรคหลอดลมขยายตัวมากเกินไป
โรคไอกรน
อาการคั่งน้ำในอกจากโรคคมะเร็ง
ป้องกันการติดเชื้อหลังผ่าตัด
โรคท้องเสียจากการติดเชื้อแบคทีเรีย
โรคตับอักเสบชนิดดีซ่าน
อาการไตผิดปกติ
รักษาแผลอักเสบคอมดลูก
การอักเสบบริเวณกระดูกเชิงกราน
การอักเสบชนิดธรรมดาบริเวณแก้วตา
โรคหัด
โรคต่อมทอนซิลอักเสบจากการระบาด
คลูโด

| --- | --- |

ผู้จัดทำ: ฮัสโบร  วัดดิงตันส์  พาร์เกอร์ บราเธอร์  วินนิง มูฟส์
วันที่ออกจำหน่าย: 1950; 74 ปีที่แล้ว (1950)
จำนวนผู้เล่น: 3 - 6 คน
ระยะเวลาติดตั้ง: 5 นาที
ระยะเวลาเล่น: 10 - 60 นาที
โอกาสสุ่ม: น้อย (ทอยลูกเต๋า)
ทักษะที่จำเป็น: การเบี่ยงเบนความสนใจ
คลูโด (Cluedo หรือ Clue ในเวอร์ชันของอเมริกาเหนือ) เป็นเกมกระดานแนวฆาตกรรมสืบสวนสอบสวน สำหรับผู้เล่น 3 – 6 คน คิดค้นเมื่อปี ค.ศ. 1949 โดย แอนโทนี เออร์เนสต์ แพรตต์ และวางจำหน่ายครั้งแรกในปี ค.ศ. 1950 โดยบริษัทแรกที่ผลิตเกมคือ วัดดิงตันส์ ในสหราชอาณาจักร ปัจจุบันสิทธิของการผลิตตกเป็นของฮัสโบร
ตัวเกมมีวัตถุประสงค์ให้ผู้เล่นหาตัวคนร้าย สถานที่เกิดเหตุ และใช้อาวุธใดในการฆาตกรรม และด้วยวัตถุประสงค์นี้เองที่ทำให้เกมนี้ได้รับความนิยม จนกระทั่งมีการนำไปทำเป็นนวนิยาย ภาพยนตร์ ละครโทรทัศน์ อัลบั้มเพลง รายการเกมโชว์ทางโทรทัศน์ และยังได้พัฒนาเป็นเกมบนคอมพิวเตอร์และสมาร์ตโฟนอีกด้วย
ประวัติ

ในปี 1944 แอนโทนี เออร์เนสต์ แพรตต์ นักดนตรีชาวอังกฤษ ได้จดสิทธิบัตรเกมกระดานแนวฆาตกรรมสืบสวนสอบสวน เมอร์เดอร์ (Murder!) ซึ่งเป็นต้นแบบของคลูโดในปัจจุบัน และหลังจากนั้นไม่นานเขาและเอลวา แพรตต์ ภรรยาได้ร่วมกันคิดค้นเกมกระดานใหม่ โดยนำเสนอให้ผู้จัดการของวัดดิงตันส์ นอร์มัน วัตสัน และนอร์มันได้ทำการซื้อทันที และได้จัดจำหน่ายในชื่อ คลูโด (Cluedo) โดยชื่อนี้มาจากคำว่า Clue ที่แปลว่า เงื่อนงำ อันมาจากลักษณะของเนื้อเรื่องที่เป็นเหตุการณ์ฆาตกรรมที่มีเงื่อนงำ และคำว่า Ludo ซึ่งเป็นภาษาละติน แปลว่า ฉันเล่น ซึ่งก็มาจากลักษณะของเกมที่มีส่วนคล้ายเกมเกมกระดานในชื่อลูโด
แม้ว่าจะได้รับสิทธิบัตรในปี ค.ศ. 1947 แต่ภาวะขาดแคลนในช่วงหลังสงคราม ทำให้มีการเลื่อนการเปิดตัวเกมอย่างเป็นทางการในสหราชอาณาจักรไปจนถึงปี ค.ศ. 1949  โดยพร้อมกันนั้น พาร์เกอร์ บราเธอร์ เป็นผู้ได้รับอนุญาตในสหรัฐ สำหรับการเผยแพร่โดยได้เปลี่ยนชื่อเป็น คลู (Clue)
อุปกรณ์

ในชุดเกมนี้จะประกอบไปด้วย กระดานที่จะแสดงห้องต่างในคฤหาสน์ชนบทแห่งหนึ่งของอังกฤษ ชื่อ คฤหาสน์ทิวดอร์ ซึ่งตั้งอยู่ที่เมืองแฮมป์เชอร์ ประเทศอังกฤษ ซึ่งเหตุการณ์เกิดขึ้นในปี 1926 หมากเดิน 6 ตัว คละสีกันซึ่งมี สีแดง สีน้ำเงิน สีเขียว สีเหลือง สีม่วง สีขาว หมากอาวุธ 6 ชนิด(บางก็เป็นไพ่เล็กๆ แสดงอาวุธ) ไพ่ห้องในคฤหาสน์ 9 ใบ ไพ่คนร้าย 6 ใบ ไพ่อาวุธ 6 ใบ ลูกเต๋า 2 ลูก ซองเอกสารสำหรับใส่ไพ่ที่จะกำหนดว่า ใครเป็นผู้ร้าย ฆาตกรรมสถานที่ใด ใช้อะไรในการฆ่า และกระดาษตารางโน้ตสำหรับใช้ในการสอบสวน ซึ่งผู้เล่นสามารถไม่ใช้มันในการเล่นได้
อุปกรณ์ > คนร้าย

ในแต่ละเวอร์ชันก็จะมีตัวละครแตกต่างกันออกไป ซึ่งขึ้นอยู่กับผู้ผลิตในแต่ละประเทศ แต่จะมีตัวละครมาตรฐานอยู่ 6 ตัวดังนี้
"นางสาวสการ์เลต" (Miss Scalet) ในหมากสีแดง
"ศาสตราจารย์พลัม" (Professor Plum) ในหมากสีม่วง
"นางพีค็อก" (Mrs. Peacock) ในหมากสีน้ำเงิน
"นายกรีน" (Mr. Green) ในหมากสีเขียว
"ผู้พันมัสตาร์ด" (Colonel Mustard) ในหมากสีเหลือง
"นางไวท์" (Mrs. White) ในหมากสีขาว
อุปกรณ์ > อาวุธ

ในแต่ละเวอร์ชันก็จะมีอาวุธแตกต่างกันออกไป บางเวอร์ชันมีถึง 9 ชิ้น ซึ่งขึ้นอยู่กับผู้ผลิตในแต่ละประเทศ แต่จะมีอาวุธมาตรฐานอยู่ 6 ชิ้นดังนี้
เชิงเทียน
กริช (บ้างก็เป็น มีด)
ท่อน้ำ
ปืนพกลูกโม่
เชือก
ประแจ
อุปกรณ์ > ห้อง

ในแต่ละเวอร์ชันก็จะมีห้องแตกต่างกันออกไป ซึ่งขึ้นอยู่กับผู้ผลิตในแต่ละประเทศ แต่จะมีห้องมาตรฐานอยู่ 9 ห้องดังนี้
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |

|  |  † |     |  | ห้องเต้นรำ |  |     | ‡  |  |
|  | ห้องครัว |     |  | ห้องเต้นรำ |  |     | ห้องกระจก |  |
|  |  |     |  | ห้องเต้นรำ |  |     |  |  |

|  | ห้องรับประทานอาหาร |     |  | "ห้องใต้ดิน" ใช้เป็น ที่วางซองเอกสาร |  |     | ห้องสนุกเกอร์ |  |
|  | ห้องรับประทานอาหาร |     |  | "ห้องใต้ดิน" ใช้เป็น ที่วางซองเอกสาร |  |     |  |  |
|  | ห้องรับประทานอาหาร |     |  | "ห้องใต้ดิน" ใช้เป็น ที่วางซองเอกสาร |  |     | ห้องสมุด |  |

|  |  |     |  | ห้องโถง |  |     |  |  |
|  | ห้องนั่งเล่น |     |  | ห้องโถง |  |     | ห้องเรียน |  |
|  |  ‡ |     |  | ห้องโถง |  |     | †  |  |

† ‡ เป็นช่องทางลับที่สามารถข้ามไปได้โดยไม่ต้องทอยลูกเต๋า
กติกา

แยกไพ่เป็น 3 กอง (1.ไพ่คนร้าย 2.ไพ่อาวุธ 3.ไพ่ห้อง)
สับไพ่ แล้วเลือกไพ่มา 1 ใบ ใส่ซองเอกสาร
รวมไพ่ที่เหลือ แล้วสับไพ่ แจกผู้เล่นจนไพ่หมด
ผู้เล่นที่เล่นหมากสีแดง จะได้เริ่มเล่นก่อน (หรือถ้าไม่มีให้ยึดตามลำดับตัวละครด้านบน) และเล่นวนตามเข็มนาฬิกา
เดินตามจำนวนที่ทอย
ถ้าไม่สามารถเข้าห้องได้ ให้ข้ามไปคนต่อไป แต่ถ้าสามารถเข้าห้องได้ มี 2 กรณี
ไม่สันนิษฐาน ให้ข้ามไปคนต่อไป
สันนิษฐาน ให้สันนิษฐานว่า ใครเป็นคนฆ่า ใช้อะไรฆ่า ในห้องที่ตนเองอยู่ เมื่อสันนิษฐานแล้ว ให้นำหมากของผู้ต้องสงสัย และหมากอาวุธไว้วางไว้กับผู้สันนิษฐาน แล้วถามผู้เล่นที่อยู่ซ้ายมือ(คนต่อไป) ว่ามีในสิ่งที่ตนพูดไหม ถ้ามีอย่างใดอย่างหนึ่งให้โชว์ไพ่ต่อหน้าผู้ถาม ถ้ามีมากกว่าหนึ่งให้โชว์อย่างใดอย่างหนึ่ง แต่ถ้าไม่มีให้บอกว่าไม่มี เมื่อเสร็จแล้วให้ข้ามไปคนต่อไป ส่วนผู้ต้องสงสัยให้นำหมากไว้ในสถานที่นั้นเลย ไม่ต้องกลับที่จุดเริ่มต้น
เมื่อกรณีที่จะตอบ ให้ตอบว่า ใครเป็นคนฆ่า ใช้อะไรฆ่า ในห้องอะไร เมื่อตอบแล้วให้เปิดซองเอกสาร โดยห้ามให้ใครเห็นถ้าถูกทั้งสามอย่างถือว่าชนะ แต่ถ้าผิดอย่างใดอย่างหนึ่งถือว่าแพ้ ตัวเองไม่สามารถเดินได้ นำหมากออกจากกระดาน แต่ยังเป็นตัวยืนให้คนด้านขวาสอบถาม ถ้าไม่มีใครตอบถูก คนสุดท้ายที่ยังไม่ได้ตอบถือว่าชนะ
แหล่งข้อมูลอื่น

Clue เว็บไซต์อย่างเป็นทางการ ฮัสโบร (สหรัฐ)
50th Anniversary web site (ที่ Archive.org) รุ่นผลิตที่เป็นทางการในปี ค.ศ. 1999–2000
Board Game Thailand Fanclub[ลิงก์เสีย]
Geekplanets เก็บถาวร 2018-03-07 ที่ เวย์แบ็กแมชชีน
ห้อง
ซีซีทีวี 3

| --- | --- |
ประเทศ: ประเทศจีน
แบบรายการ
ระบบภาพ: 576i (16:9 SDTV) 1080i (16:9 HDTV)
ความเป็นเจ้าของ
เจ้าของ: สถานีวิทยุโทรทัศน์กลางแห่งประเทศจีน
ประวัติ
เริ่มออกอากาศ: พ.ศ. 2512 (แบบเดิม)   30 พฤศจิกายน พ.ศ. 2538
ชื่อเดิม: โทรทัศน์จีน
ลิงก์
เว็บไซต์: ซีซีทีวี 10
ออกอากาศ

ภาคพื้นดิน
วีเอชเอฟ ปักกิ่ง: ช่อง 3
เคเบิลทีวี
CATV China: ช่อง 3
สื่อสตรีมมิง
CNTV: CCTV-3
 
ซีซีทีวี 3  เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อวันที่ 30 พฤศจิกายน พ.ศ. 2538 ปัจจุบันออกอากาศผ่านภาคพื้นดิน ทางช่อง 3 ของกรุงปักกิ่ง สถานีช่องนี้ออกอากาศเกี่ยวกับศิลปะการเต้นรำ
แหล่งข้อมูลอื่น

Official Site เก็บถาวร 2013-10-09 ที่ เวย์แบ็กแมชชีน (จีน)
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
การบุกเลียวตั๋งของสุมาอี้

ความขัดแย้งระหว่างรัฐวุยก๊กและรัฐเอียน (ค.ศ. 238)
| ด ค กสงครามสามก๊ก |
| --- | --- |
 ← ปลายราชวงศ์ฮั่น  อิเหลง  การบุกง่อก๊ก  การบุกลงใต้  ซินเสีย  การบุกขึ้นเหนือ  เซ็กเต๋ง  จูงอก๊ก  หับป๋า (ค.ศ. 231)  หับป๋า (ค.ศ. 233)  หับป๋า (ค.ศ. 234)  เลียวตั๋ง  อ้วนเสีย (ค.ศ. 241)  เชฺว่เปย์  ซิงชื่อ  โคกูรยอ  สุสานโกเบงเหลง  การบุกของเกียงอุย  (เต๊กโตเสีย)   ฉิวฉุน  ตังหิน  หับป๋า (ค.ศ. 253)  โจมอ  เกาจิ๋ว  การล่มสลายของจ๊กก๊ก  จงโฮย  เองอั๋น  ทูฟ่า ชู่จีเหนิง  ซีหลิง  การล่มสลายของง่อก๊ก 
การบุกเลียวตั๋งของสุมาอี้ หรือ การพิชิตรัฐเอียนของวุยก๊ก (จีน: 魏滅燕之戰; พินอิน: Wèi miè Yàn zhī zhàn) เกิดขึ้นในปี ค.ศ. 238 ในยุคสามก๊กของประวัติศาสตร์จีน สุมาอี้ขุนพลของรัฐวุยก๊กนำทัพจำนวน 40,000 นายโจมตีขุนศึกกองซุนเอี๋ยนซึ่งปกครองตระกูลที่เป็นอิสระจากราชสำนักมาถึง 3 ชั่วอายุคนในอาณาบริเวณทางตะวันออกเฉียงเหนือของเลียวตั๋ง (遼東郡 เหลียวตงจฺวิ้น; ปัจจุบันคือทางตะวันออกของมณฑลเหลียวหนิง) หลังจากปิดล้อมนาน 3 เดือน ฐานที่มั่นของกองซุนเอี๋ยนก็เสียแก่สุมาอี้ด้วยความช่วยเหลือจากอาณาจักรโคกูรยอ (หนึ่งในสามราชอาณาจักรเกาหลี) ข้าราชการของรัฐเอียนหลายคนถูกสังหารหมู่ นอกเหนือไปจากการกำจัดอริของวุยก๊กทางด้านตะวันออกเฉียงเหนือแล้ว การได้เลียวตั๋งจากการทำศึกสำเร็จยังเป็นผลทำให้วุยก๊กได้ติดต่อกับกลุ่มชาติพันธุ์ที่ไม่ใช่ชาวฮั่นในแมนจูเรีย คาบสมุทรเกาหลี และหมู่เกาะญี่ปุ่น ในทางกลับกัน สงครามและนโยบายการรวมอำนาจสู่ศูนย์กลางที่ตามมาทำให้อำนาจในการปกครองอาณาบริเวณนี้ลดน้อยลง ทำให้รัฐของกลุ่มชาติพันธ์ุที่ไม่ใช่ชาวฮั่นก่อตัวขึ้นในพื่นที่นี้ในหลายศตวรรษให้หลัง
ผลสืบเนื่อง

เมื่อเข้ามาในเมืองเซียงเป๋ง สุมาอี้ให้รวบรวมทุกคนที่รับราชการในกองทัพและสำนักของกองซุนเอี๋ยน ทุกคนที่มีตำแหน่งราชการภายใต้ระบอบกบฏของกองซุนเอี๋ยนมีจำนวน 1,000 ถึง 2,000 คนล้วนถูกประหารชีวิต ยังมีผู้คนอีก 7,000 คนที่อายุ 14 ปีขึ้นไปที่เคยรับราชการทหารในทัพเลียวตั๋งที่ถูกตัดสินโทษประหารชีวิต ศพทั้งหมดกองรวมกันเป็นเนินขนาดใหญ่เพื่อข่มขู่ผู้ที่ยังรอดชีวิต หลังการสังหารหมู่ สุมาอี้นิรโทษกรรมให้กับผู้ที่รอดชีวิต กู้ฐานะย้อนหลังให้กับลุนติด (倫直 หลุน จื๋อ) และแก่หวน (賈範 เจี่ย ฟ่าน) — ซึ่งเป็นผู้ใต้บังคับบัญชาของกองซุนเอี๋ยนสองคนที่ทัดทานการทำสงครามกับวุยก๊ก — และปล่อยตัวกองซุนก๋งออกจากคุก ท้ายที่สุดสุมาอี้ก็ให้ทหารที่อายุมากกว่า 59 ปีจำนวนมากกว่าพันนายได้ปลดประจำการจากกองทัพวุยก๊กด้วยความเห็นอกเห็นใจ จากนั้นจึงยกทัพเดินทางกลับ
เวลานั้นเป็นช่วงฤดูหนาว ทหารจำนวนมากต้องทนทุกข์ทรมานจากความหนาวเย็นและต้องการเสื้อผ้าเพิ่มเติ่มเพื่อให้ร่างกายอบอุ่น มีบางคนชี้ให้เห็นว่ามีเสื้อหรู (襦) ส่วนเกินอยู่และแนะนำให้แจกจ่ายให้กับเหล่าทหาร สุมาอี้ปฏิเสธโดยกล่าวว่าเสื้อหรูเป็นทรัพย์สินของราชสำนักวุยก๊ก ไม่ควรแจกจ่ายโดยไม่ได้รับอนุญาต
แม้ว่าสุมาอี้จะได้รับ 40,000 ครัวเรือนและ 300,000 คนมามอบให้รัฐวุยก๊กจากการบุกไปรบที่เลียวตั๋ง สุมาอี้ก็ไม่ได้บังคับผู้ตั้งถิ่นฐานในชายแดนเหล่านี้จากการดำรงชีพต่อใปในภาคตะวันออกเฉียงเหนือของจีน และสั่งให้อนุญาตครอบครัวที่ต้องการกลับไปภาคกลางของจีนให้กลับไปได้ตามต้องการ ในเดือนเมษายนหรือพฤษภาคม ค.ศ. 239 ทัพเรือง่อก๊กบัญชาการโดยซุน อี๋ (孫怡) และหยาง เต้าเอาชนะกองกำลังของวุยก๊กได้ทางตอนใต้ของเลียวตั๋ง ทำให้ราชสำนักวุยก๊กต้องอพยพราษฎรที่ตั้งถิ่นฐานชายฝั่งไปยังซัวตั๋ง (山東 ชานตง) ซึ่งเร่งการลดลงของประชากรในเลียวตั๋งให้เร็วขึ้น เหตุการณ์นี้เกิดขึ้นในช่วงเวลาเดียวกันกับที่มั่วฮู่ป๋าประมุขชนเผ่าเซียนเปย์ได้รับบำเหน็จจากความชอบที่มีส่วนร่วมในการทำศึกกับกองซุนเอี๋ยน และคนของมั่วฮู่ป๋าก็ได้รับอนุญาตให้ตั้งถิ่นฐานทางตอนเหนือของเลียวตั๋ง ในช่วงต้นของยุคราชวงศ์จิ้นตะวันตก (ค.ศ. 265-316) จำนวนชาวจีนฮั่นที่ตั่งถิ่นฐานในเลียวตั๋งลดลงเหลือเพียง 5,400 ครัวเรือน หลังการล่มสลายของราชวงศ์จิ้นตะวันตก อำนาจปกครองเลียวตั๋งตกเป็นของรัฐเยียนแรก (ค.ศ. 337-370) ซึ่งก่อตั้งโดยทายาทของมั่วฮู่ป๋า และจากนั้นจึงตกเป็นของอาณาจักรโคกูรยอ เป็นเวลาหลายศตวรรษที่เลียวตั๋งหลุดออกจากการควบคุมของชาวจีนฮั่น ส่วนหนึ่งเนื่องจากการมีชาวจีนฮั่นอาศัยอยู่น้อยอันเป็นผลมาจากนโยบายที่สุมาอี้และราชสำนักวุยก๊กนำมาใช้กับเลียวตั๋งภายหลังการล่มสลายของตระกูลกองซุน
ในขณะเดียวกัน การกำจัดรัฐเอียนได้ช่วยขจัดสิ่งกีดขวางระหว่างภาคกลางของจีนกับคนจากดินแดนที่อยู่ไกลไปทางตะวันออก ในช่วงต้นปี ค.ศ. 239 คณะเดินทางจากดินแดนวะภายใต้การปกครองของราชินีฮิมิโกะมาถึงราชสำนักวุยก๊กเป็นครั้งแรก ด้านอาณาจักรโคกูรยอในไม่ช้าก็ตระหนักว่าการกำจัดรัฐเอียนเป็นเพียงการถูกแทนที่ด้วยรัฐใกล้เคียงที่แข็งแกร่งขึ้นเท่านั้น เมื่อถึงปี ค.ศ. 242 ความเป็นพันธมิตรระหว่างอาณาจักรโคกูรยอและวุยก๊กก็สิ้นสุดลงเมื่อโคกูรยอยั่วโทสะวุยก๊กโดยการโจมตีฐานที่มั่นของชาวจีนฮั่นในเมืองเลียวตั๋งและเสฺวียนถู และตามมาด้วยสงครามโคกูรยอ-วุยก๊กในปี ค.ศ. 244 หลังการทัพสองครั้งวุยก๊กก็ทำลายล้างโคกูรยอถึงขั้นที่โคกูรยอต้องใช้เวลาถึงครึ่งศตวรรษในการฟื้นตัว ชัยชนะของวุยก๊กทำให้ชาวจีนฮั่นสามารถกลับมาสถาปนาความสัมพันธ์ฉันมิตรกับอาณาจักรพูยอได้ การพัฒนาเหล่านี้่เกิดขึ้นหลังจากสุมาอี้พิชิตเลียวตั๋งได้ไม่นาน ซึ่งในแง่หนึ่งถือเป็นก้าวแรกในการฟื้นอิทธิพลของชาวจีนฮั่นในตะวันออกไกลในเวลานั้น
ในวัฒนธรรมประชานิยม

การทัพเลียวตั๋งปรากฏเป็นฉากที่เล่นได้ในภาคที่ 7 ของซีรีส์วิดีโอเกมไดนาสตีวอริเออร์ของโคเอในเนื้อเรื่องของราชวงศ์จิ้นที่เพิ่งเปิดตัวในภาคนี้
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ฝาน เสฺวียนหลิง (648). พงศาวดารราชวงศ์จิ้น (จิ้นชู).
ซือหม่า กวาง (1084). จือจื้อทงเจี้ยน.
Fang, Achilles. The Chronicles of the Three Kingdoms (220-265): chapters 69-78 from the Tzǔ chih t'ung chien of Ssǔ-ma Kuang (1019-1086). Vol. I. edited by Glen W Baxter. Harvard-Yenching Institute 1952.
Gardiner, K.H.J. "The Kung-sun Warlords of Liao-tung (189-238)". Papers on Far Eastern History 5 (Canberra, March 1972). 59-107.
Gardiner, K.H.J. "The Kung-sun Warlords of Liao-tung (189-238) - Continued". Papers on Far Eastern History 6 (Canberra, September 1972). 141–201.
Ikeuchi, Hiroshi. "A Study on Lo-lang and Tai-fang, Ancient Chinese prefectures in Korean Peninsula". Memoirs of the Research Department of the Toyo Bunko 5 (1930). 79–95.
ซีซีทีวี 5

| --- | --- |
ประเทศ: จีน
พื้นที่แพร่ภาพ: จีน
สำนักงานใหญ่: ปักกิ่ง
แบบรายการ
ระบบภาพ: 16:9
ความเป็นเจ้าของ
เจ้าของ: สถานีวิทยุโทรทัศน์กลางแห่งประเทศจีน
ช่องรอง: CCTV-5+
ประวัติ
เริ่มออกอากาศ:  (1995-01-01) 1 มกราคม ค.ศ. 1995 (29 ปี)
ชื่อเดิม: CCTV-Olympic (2008, 2012, 2016)
ลิงก์
เว็บไซต์: http://tv.cctv.com/cctv5/
ออกอากาศ

ทีวีดาวเทียม
Apstar 6: CBTV Sat (12275 V, SR 27500, FEC 7/8)
Sinosat 3: 4160 H, SR 27500, FEC 3/4
Chinasat 6B: 3880 H, SR 27500, FEC 3/4
 
CCTV-5 (จีนตัวเต็ม:中國中央電視台體育頻道;จีนตัวย่อ:中国中央电视台体育频道;พินอิน:zhōng guó zhōng yāng diàn shì tái tǐ yù pín dào) ที่รู้จักกันในชื่อช่องกีฬาซึ่งเป็นส่วนหนึ่งของเครือข่ายทางสถานีโทรทัศน์กลางจีน ออกอากาศในสาธารณรัฐประชาชนจีน CCTV-5 เริ่มออกอากาศครั้งแรกในวันที่ 1 มกราคม ค.ศ. 1995 CCTV-5 แพร่ภาพออกอากาศ 24 ชั่วโมง โดยมีการถ่ายทอดการแข่งขันฟุตบอลลีกต่างๆ ในยุโรปและลีกในประเทศจีน (รวมถึงอิตาลี, สเปน, ฝรั่งเศส, เยอรมันและอื่นๆ แต่ไม่ถือลิขสิทธิสำหรับภาษาอังกฤษ หรือ ยูฟ่า แชมเปี้ยนลีกในช่วงไม่กี่ปี) CCTV-4 เคยได้รับสิทธิถ่ายทอดสดการแข่งขันฟุตบอลโลก กีฬาโอลิมปิกและเอเชียนเกมส์ โดยมีหลายรายการที่เป็นที่นิยมในโดยมีกลุ่มเป้าหมายแฟนกีฬาชาวจีน CCTV-5 อาจจะมีการสมัครดูฟรีบนอินเทอร์เน็ตผ่าน TVUnetworks